**ჩრდილო-დასავლეთი** (ინგლ. North West, აფრ. Noordwes, კოს. Nyakatho-Ntshonalanga, ტსვანა Bokone Bophirima) — სამხრეთ აფრიკის რესპუბლიკის 9 პროვინციიდან ერთ-ერთი. 2011 წლის აღწერის მონაცემებით მოსახლეობის რაოდენობა შეადგენს 3 509 953 ადამიანს, რითაც იგი მეშვიდეა სამხრეთ აფრიკის რესპუბლიკის პროვინციებში, ხოლო მისი ფართობია – 104 882 კმ². პროვინციას ჩრდილო-აღმოსავლეთით ესაზღვრება ლიმპოპო, დასავლეთით – გაუტენგი, სამხრეთ-აღმოსავლეთით ფრი-სტეიტი, სამხრეთ-დასავლეთით ჩრდილოეთი კაპლანდი, ხოლო ჩრდილოეთით – ბოტსვანა. შეიქმნა 1994 წელს ადმინისტრაციული რეფორმის შემდეგ. პროვინციის ადმინისტრაციული ცენტრია ქალაქი მაფიკენგი. ყველაზე დიდი ქალაქია — რუსტენბურგი.

გეოგრაფია და კლიმატი
--------------------

ტერიტორიის დიდი ნაწილი წარმოადგენს სწორ ველებს ბალახოვანი მცენარეულობით და ცალკეული ხეებით. მაგალისბერგის მთის ქედი გადაჭიმულია ჩრდილო-აღმოსავლეთით 130 კმ-ზე პრეტორიიდან რუსტენბურგამდე. მდინარე ვაალი ასევე წარმოადგენს პროვინციის სამხრეთ საზღვარს.

ტემპერატურა მერყეობს 17 °С-დან 31 °С-მდე ზაფხულის თვეებში და 3 °С-დან 21 °С-მდე ზამთრის თვეებში. ნალექების წლის საშუალო დონე შეადგენს 360 მმ-ს, რომელთა დიდი ნაწილი მოდის ოქტომბრიდან აპრილის ჩათვლით.

მოსახლეობა
----------

მოსახლეობის დიდი ნაწილი ლაპარაკობს ტსვანა (65,4 %) ენაზე, სხვა ენებიდან გავრცელებულია აფრიკაანსი, სესოთო, კოსა, ინგლისური. მოსახლეობის დიდი ნაწილი ქრისტიანობის მიმდევარია. განათლების დონე სულ შეადგენს 57 %-ს, პროვინციას უმაღლესი განათლების მქონე მოსახლეობის მხრივ ქვეყანაში ყველაზე დაბალი წილი გააჩნია.

მოსახლეობის სიმჭიდროვე:
  <1 /კმ²
  1–3 /კმ²
  3–10 /კმ²
  10–30 /კმ²
  30–100 /კმ²
  100–300 /კმ²
  300–1000 /კმ²
  1000–3000 /კმ²
  >3000 /კმ²
პროვინციის ენები:
  აფრიკაანსი
  ინგლისური
  სამხრეთი ნდებელე
  კოსა
  ზულუ
  ჩრდილოეთ სესოთო
  სესოთო
  ტსვანა
  ტსონგა
  არ არსებობს უპირატესი ენა

მუნიციპალიტეტები
----------------

ჩრდილო-დასავლეთის პროვინცია იყოფა 4 ოლქად, რომლებიც თავის მხრივ იყოფიან 20 ადგილობრივ მუნიციპალიტეტებად.

|  |  |  |
| --- | --- | --- |
| * **Bojanala Platinum District**
	+ Moretele
	+ Madibeng
	+ Rustenburg
	+ Kgetlengrivier
	+ Moses Kotane
* **Dr Ruth Segomotsi Mompati District**
	+ Naledi
	+ Mamusa
	+ Greater Taung
	+ Kagisano-Molopo
	+ Lekwa-Teemane
 | * **Ngaka Modiri Molema District**
	+ Ratlou
	+ Tswaing
	+ Mafikeng
	+ Ditsobotla
	+ Ramotshere
 | * **Dr Kenneth Kaunda District**
	+ Ventersdorp
	+ Tlokwe
	+ Matlosana
	+ Maquassi Hills
 |

ეკონომიკა
---------

პროვინციის ეკონომიკის საფუძველია სამთომომპოვებელი მრეწველობა, რომელიც შეადგენს მისი მთლიანი შიდა პროდუქტის ნახევარზე მეტს და სამუშაო ადგილებით უზრუნველყოფს მოსახლეობის დაახლოებით მეოთხედს. ძირითადი სასარგებლო წიაღისეულს მოიცავენ ოქრო, ურანი, პლატინა და ალმასი.

პროვინციის ჩრდილოეთში და დასავლეთში განვითარებულია მეცხვარეობა და მსხვილი რქოსანი საქონლის გამრავლება. პროვინციის აღმოსავლეთი და სამხრეთი – სასოფლო-სამეურნეო რეგიონებია, სადაც მოჰყავთ სიმინდი, მზესუმზირა, თამბაქო, ბამბა, ციტრუსები.

რესურსები ინტერნეტში
--------------------

* ოფიციალური ვებ გვერდი დაარქივებული 2010-05-27 საიტზე Wayback Machine.
* North West Parks and Tourism Board
* Rustenburg SkyDiving Club

სქოლიო
------

1. ↑
2. ↑
3. ↑  SouthAfrica.info.  დაარქივებულია ორიგინალიდან — 2016-11-21. ციტირების თარიღი: 2016-07-06.
4. ↑  Statistics South Africa.  დაარქივებულია ორიგინალიდან — 2015-11-13. ციტირების თარიღი: 2016-07-06.

ვიკისაწყობში არის გვერდი თემაზე:
***ჩრდილო-დასავლეთი (სარ)***

|  |  |  |  |  |
| --- | --- | --- | --- | --- |
| 

| ხ • გ • რ
სამხრეთ აფრიკის რესპუბლიკის პროვინციები |
| --- |
|  |
|  | 
აღმოსავლეთი კაპლანდი **·** გაუტენგი **·** დასავლეთი კაპლანდი **·** კვაზულუ-ნატალი **·** ლიმპოპო **·** მპუმალანგა **·** ფრი-სტეიტი **·** ჩრდილო-დასავლეთი **·** ჩრდილოეთი კაპლანდი |

 |